钦定古今图书集成/明伦汇编/家范典/第016卷 > 《为卫尉许卿请留男表》于卲
## 钦定古今图书集成/明伦汇编/家范典/第016卷 > 《为卫尉许卿请留男表》于卲

臣某言：“臣男某官某，顷年二十一二，因外人招诱，性
乏天和。臣又拙训，遂交游匪类，妄用钱物。臣恐滋蔓，
累及家私。”臣某年任宁州刺史，表请碛西效力，离乡
别亲，庶其思过。臣遽遭流窜，比属艰难，遐荒万里，分
为阻绝。近节度使差奏军事，会臣待罪辇毂，重与相
见。至京以来，臣窃窥察，诱其由衷，似辨君亲，近于观
“志，屡申恳到，愿留晨昏。”夫物感人情，况兹天属，苟及
于此，惕然关心。臣今齿发衰莫，惟生此子，倘其改行，
家有所传，九原之下，可以塞责。臣昨询问碛西职掌，
殊非要重，伏乞圣慈回鉴，许为父子如初，便留效节
东军，与叔冀逐急征讨，尽其武用，或树功勋，王事不
殊，残寇又切。臣得地近，时复知闻，纵其不贤，犹可备
使。老臣之幸，至微至贱，轻黩宸严，䩄冒之求，战越无
地。